open-index/open-wikipedia-markdown huggingface dataset:
Le comte Ory

**Le Comte Ory ** (*Veijarikreivi*) on italialaisen säveltäjän Gioachino Rossinin vuonna 1828 säveltämä kaksinäytöksinen koominen ooppera. Libreton oopperaan kirjoittivat *Eugène Scribe* ja *Charles-Gaspard Delestre-Poirson*. Tämän oopperansa musiikin luomisessa Rossini käytti hyväkseen vuonna 1825 valmistuneen oopperansa Il viaggio a Reims materiaalia. Ooppera luetellaan yleisesti säveltäjänsä myöhäisiin koomisiin oopperoihin. Oopperan tapahtumat on sijoitettu kreivi Fourmoutiersin linnaan ja noin vuoteen 1200.

Oopperan ensi-ilta oli 20. elokuuta 1828 Pariisin oopperassa.

Veijo Murtomäki toteaa oopperan aiheen olevan tyyliltään vakavaa oopperaa eikä suinkaan "melodramma giocoso", kuten tekijä on teoksen itse määritellyt.

## Roolit
*Le comte Ory, aatelinen herrasmies, tenori
*Kreivin kotiopettaja ja kasvattaja, basso
*Isolier, kreivin Oryn apupoika, mezzosopraano
*Raimbaud, ritari ja kreivin hulluttelukaveri, basso
*La comtesse de Formoutiers, sopraano
*Ragonde, turisti Formoutiersin linnassa, mezzosopraano
*Alice, nuori maalaisneito, sopraano
*Ristiretkiritareita
*Ritareita kreivin seurueessa 
*Tallirenkejä
*Maalaisia
*kreivittären hovinaisia

## Äänitykset
*Oopperan ensimmäinen kokonaisäänitys tapahtui Glyndebournen festivaaleilla vuonna 1956 ja sen johti Vittorio Gui. Tämän äänityksen vokalistisia suosituksia pidetään vanhentuneina.
* Vuonna 1959 tehtiin myös jo lähes kokonaan unohduksissa oleva oopperan levytys.  Tämän levytyksen keskeiset tähdet ovat levyttäneet nykyisin saatavana olevan Italian yleisradioyhtiön RAIn Torinossa äänittämän esityksen.
*Vuonna 1988 Lyonin ooppera esitti teoksen J. E. Gardinerin johtamana versiona. Pääroolissa esiintyivät John Aler ja Sumi Jo. Äänityksen tuotti Philips.
*Pesaron festivaaleilla elokuussa 2003 tehty oopperan live-äänitys. Kapellimestarina oli Jesús López Cobos, joka johti Teatro Communale di Bolognan orkesteria ja mukana oli myös Prahan kamarikuoro (DGG 28947 75020). Esityksen keskeisissä rooleissa esiintyivät:
**Le Comte Ory: Juan Diego Flórez
**Le Gouverneur: Alastair Miles
**Isolier: Marie-Ange Todorovich
**Raimbaud: Bruno Pratico
**La Comtesse de Formoutiers: Stefania Bonfadelli
**Dame Ragonde: Marina De Liso
**Alice: Rossella Bevacqua

## Lähteet
* Veijo Murtomäki; Artikkelisarja: Italialainen ooppera 1800-luvulla
*Oopperan äänitteen arvostelu  
*Oopperan sisällöin kuvaus 

### Viitteet

## Aiheesta muualla
*Oopperan libretto 
*Catherine Schollerin kritiikki oopperan esityksestä Pariisissa
Arktiset Askeleet

**Arktiset Askeleet** on vuodesta 1985 Oulussa järjestetty tanssitapahtuma. OAMKin konserttisalissa ja Pohjankartanossa on joka toinen vuosi alle kouluikäisten ja alakouluikäisten, joka toinen vuosi yläkouluikäisten ja sitä vanhempien tanssia. Tapahtumaa järjestää Oulun läänin Tanssialan Tuki ry ja OAMKin tanssinopettajakoulutus.

Tapahtuman lajikirjo on laaja ja osallistujia pyritään saamaan eri puolilta Suomea. Jokainen tapahtumaviikonloppuun päässyt teos saa kirjallisen palautteen. Lisäksi arviointiraati jakaa kunniakirjoja ja stipendejä.

## Lähteet
Empty Sky

**Empty Sky** on Elton Johnin ensimmäinen albumi, ja se julkaistiin vuonna 1969. Yhdysvalloissa levy julkaistiin vasta vuonna 1975, kun Johnin ura oli noussut huomattavasti. Bernie Taupinin sanoitukset olivat saaneet vaikutteita kirjoista, joita hän oli nuorena lukenut sekä populaarikulttuurista. Muun muassa J. R. R. Tolkien oli inspiroinut häntä.

Johnin sävelmät taas olivat saaneet vaikutteita hänen kouluajoiltaan ja klubeilta, joilla hän oli soittanut, sekä idoleilta kuten Stevie Wonder ja J. S. Bach. Albumi levytettiin muutaman päivän aikana helmikuussa 1969. Se julkaistiin riippumattoman levy-yhtiön alaisena, sillä Philips ei halunnut julkaista levyä, jolta puuttui yhtenäinen teema.

## Kappaleet
Kaikki kappaleet kirjoittanut Elton John ja Bernie Taupin.

## Kokoonpano
*Elton John – urut, piano, cembalo, koskettimet, sähköpiano, laulu
*Don Fay – huilu, saksofoni
*Clive Franks – vihellys
*Tony Murray – bassokitara
*Nigel Olsson – rummut
*Roger Pope – lyömäsoittimet, rummut
*Caleb Quaye – akustinen kitara, kitara, congarummut, rummut, sähkökitara
*Graham Vickery – harmonikka

## Lähteet
*

### Viitteet

## Aiheesta muualla
*Elton Johnin virallinen sivusto 
*Elton Johnin diskografia
Paul Lauterbur

**Paul Christian Lauterbur** (6. toukokuuta 1929 Sidney, Ohio – 27. maaliskuuta 2007 Urbana, Illinois) oli yhdysvaltalainen kemisti ja Illinois’n yliopiston professori, joka jakoi vuonna 2003 Nobelin lääketieteen palkinnon Peter Mansfieldin kanssa. Lauterburin ja Mansfieldin työ mahdollisti magneettikuvauksen (MRI:n) kehittämisen. 

Paul Lauterbur sai myös Nobel-palkinnon lisäksi monta muuta palkintoa, muun muassa Albert Lasker -palkinnon kliinisestä lääketieteellisestä tutkimustyöstä vuonna 1984.

## Lähteet

## Aiheesta muualla
* Nobelin lääketieteen palkinnon lehdistötiedote
Leif Panduro

**Leif Panduro** (18. huhtikuuta 1923 Kööpenhamina, Tanska – 16. tammikuuta 1977 Asserbo, Sjælland, Tanska) oli tanskalainen kirjailija. Hänen kirjojensa keskeinen aihe on ihmisen elämäntarkoituksen etsimisen epäonnistuminen. Hän kuvaa sitä absurdien käänteiden kautta. Romaanien lisäksi hän kirjoitti elokuvakäsikirjoituksia sekä kuunnelmia ja näytelmiä radiolle ja televisiolle.

Vaikean lapsuuden elänyttä Panduroa pidetään usein satiirisena ja yhteiskuntakriittisenä kirjailijana, mutta hänen suosionsa perustuu kuitenkin lähinnä tuotannon läpäisevään huumoriin.

## Palkinnot ja tunnustukset
* Kultaiset laakerit -kirjallisuuspalkinto 1970

## Teokset
* Høfeber (1975)
* Den store bandit alkup. puuleikkaukset Seppo Mattinen, 1973
* Daniels anden verden, 1970
* Den gale mand, 1965
* Øgledage, 1961
* Rend mig i traditionerne, 1958

;Suomennettu novelli
* Kaikista paras maailma! Suom. Toini Havu, teoksessa: *27 pohjoismaista kertojaa*, toim. Lars Hamberg, Tammi 1964

## Lähteet

## Aiheesta muualla
*Biografi: Leif Panduro, Danske Radio 
*
Helmi Kellokumpu

**Helmi Kellokumpu** (s. 23. maaliskuuta 1925 Kallunki, Salla) on suomalainen kirjailija, jonka tunnetuin teos on vuonna 1998 ilmestynyt novellikokoelma *Lasteen alaisia*. Kirjan novelleissa kuvataan Lapin Itäkairan asukkaita sodanjälkeisinä jälleenrakennusvuosina.

Kellokumpu meni 15-vuotiaana karjakkokouluun ja kävi myöhemmin kauppakoulua Pietarsaaressa ja Rovaniemellä. Hän tutustui kirjallisuuteen ja julkaisi esikoisteoksensa *Rajakylän lapset* jo kauppakouluaikanaan vuonna 1961, mutta sen jälkeen hän joutui jättämään kirjoittamisen lähes neljäksikymmeneksi vuodeksi perheen ja työn takia. Kellokumpu toimi myymälänhoitajana ja sen jälkeen kuusilapsisen perheen kotiäitinä. Vasta eläkkeelle jäätyään hänellä oli taas aikaa kirjoittamiselle. Kellokumpu asuu Kuivaniemellä.

## Teokset
**Rajakylän lapset*, nuortenkirja, WSOY 1961 (nimellä Helmi Salokannel)
**Lasteen alaisia*, novelleja, WSOY 1998
**Havun takana*, kertomuksia, WSOY 2000
**Riukuaitaa*, kertomuksia, WSOY 2004

## Lähteet
* Helmi Kellokummun tiedot WSOY:n sivuilla
* Kaltio-lehden artikkeli Helmi Kellokummusta 

## Aiheesta muualla
* Kirjasampo.fi: Helmi Kellokumpu
La Kinky Beat

**La Kinky Beat** on vuonna 2003 Barcelonassa perustettu yhtye, joka yhdistelee musiikissaan skata, reggaeta, elektroa, rockia, poppia ja latinomusiikkia. Laulaja Matahary kuvaa La Kinky Beatin musiikkia bailumusiikiksi. Yhtye on esiintynyt Suomessa 2006 Maailma kylässä -festivaalilla.

## Diskografia

* La Kinky Beat (2004), Maqueta Autoproducida. 
* Made in Barna (2004), Kasba Music.
* RMX Made in Barna (2005) Disco de remezclas, Kasba Music.
* One More Time (2006), Kasba Music.
* 04-06 (2007), Recopilatorio producido por Kasba Music, Grabaxiones Alicia.
* Karate Beat (2008), Kasba Music.
* Massive Underground (2011), New Beats/Kasba Music.

## Lähteet

## Aiheesta muualla

*
Homo Faber

**Homo Faber** on sveitsiläisen kirjailijan Max Frischin kirjoittama ja vuonna 1957 julkaistu romaani. Kirja ilmestyi suomeksi vuonna 1961 Sinikka Kallion suomentamana. Vuonna 1991 Volker Schlöndorff ohjasi kirjan pohjalta elokuvan, jossa pääosaa näytteli Sam Shepard. Päähahmo on kehitystyössä oleva insinööri Walter Faber, joka rakastaa tahattomasti omaa tytärtään. Romaanissa hän oppi lyhyessä ajassa, että hänen teknillinen maailmankuvaansa ei riitä maailman ymmärtämiseen. Ilmausta *homo faber* käytetään myös filosofisessa antropologiassa kuvaamaan nykyaikaista ihmistä, joka muuttaa ympäristöään aktiivisesti. 

## Sisältö
 
Romaani on erotettu kahteen osaan, *Ensimmäinen etappi* ja *Toinen etappi.* Romaanin alussa hahmo Faber on järjenmukainen mies, joka selittää kaikki tekniikan ja tilastotieteen avulla. Hän ei ole naimisissa, vaikka hänellä on ollut monta tyttöystävää. Tärkein näistä oli 20 vuotta sitten Hanna, juutalainen Saksasta, joka odotti Faberin vauvaa, mutta erosi hänestä, kun Faber puhui ”Hannan”, eikä ”heidän” vauvasta. Sen jälkeen he eivät ole tavanneet ja Faber ei tiedä, missä Hanna asuu tai onko hän vielä elossa.

Faberin elämä alkaa muuttua, kun monia selittämättömiä asioita ja sattumia tapahtuu, esimerkiksi hän tutustuu lentokoneessa saksalaiseen Herbertiin, jonka veljen Joachimin kanssa hän opiskeli Sveitsissä. Mennessänsä Pariisiin laivalla, Faber tapaa nuoren Elisabeth-tytön, johon hän ihastuu. Samaan aikaan hän huomaa, että Elisabeth on Hannan  näköinen, mutta ajatus jää huomoitta.  Faber  ehdottaa tytölle avioliittoa. Elisabeth ei hyväksy kosintaa, mutta he matkustavat yhdessä Kreikkaan, missä Hanna asuu. Siellä tulee selväksi, että Hanna on tytön äiti ja Elisabeth kuolee onnettomuuden jälkeen.
 
Toisessa osassa Faber seisoo sairaalassa kärsimässä vatsasyövästä. Hän ajattele elämäänsä ja Hannaa ja kertoo elämästänsä Elisabethin kuoleman jälkeen: Hän kävi Kuubassa, Düsseldorfissa, mistä Joachim tuli, kotikaupungissansa Zürichissä ja erosi työpaikastansa. Päähenkilön muutos näkyy myös kirjan tyylin muutoksessa. Ensin Faber kertoo tarinansa asiallisesti ja suoraviivaisesti, mutta myöhemmin kertomus sisältää tuntoja ja kuvia. Kirjan nimike ”Homo Faber” on latinalainen ilmauksen ”Homo sapiens” modifikaatio; sana ”Faber” tarkoittaa käsityöläistä ja kirjassa Hanna käyttää ilmausta kuvitellakseen päähahmon mieheksi, joka uskoo vain tekniikkaan. Ensin Faber hyväksy Hannan mielipiteen, mutta  kirjan kuluessa hän muuttuu ja tulee tunteelliseksi ja alkaa uskoa kohtaloon. ”Homo Faber” on myös romaanin pääaihe: Frisch kritisoi maailman teknologiakeskeisyyttä ja eriarvoisuutta miehen ja naisen välillä. 

## Aiheesta muualla

*
*Kirjallisuus Max Frischistä
Puutarhateknikko

**Puutarhateknikko** on puutarhateknikkokurssin tai -koulun käyneen vanhentunut ammattinimitys. Aikaisemmin nimitystä käyttivät puutarhaopiston käyneet henkilöt, kunnes he ottivat vuodesta 1958 hortonomin nimen. Hortonomi on nykyisin ammattikorkeakoulututkinto, johon pääsyvaatimuksena on puutarhatalouden perustutkinto eli puutarhuri tai joku muu ammatillinen perustutkinto tai vaihtoehtoisesti ylioppilastutkinto.

Varsinaisia puutarhaopistoja ja -kouluja ei enää ole vaan puutarhurin koulutusta järjestetään maa- ja metsätalousoppilaitoksissa, ammattiopistoissa esimerkiksi Mäntsälän ammattiopistossa, Hyriassa (Uudenmaan maaseutuoppilaitoksen yksikössä), Lepaan puutarhaoppilaitoksessa, ammattillisissa aikuiskoulutuskeskuksissa sekä lukuisissa muissa vastaavissa oppilaitoksissa. Puutarhuriksi voi opiskella myös oppisopimuskoulutuksena tai tutkinnon voi suorittaa näyttötutkintona.

Kuitenkin nykyisin puutarhateknikko nimitystä on "herätetty" henkiin ja joissakin oppilaitoksissa puutarhateknikkokoulutusta on annettu ammatillisena täydennyskoulutuksena koulutukseen pääsyvaatimuksena on ollut puutarhatalouden tai metsätalouden perustutkinto, koulutuksen kesto on vaihdellut lyhyistä kursseista pidempiin ja pisimmät ovat olleet vuoden mittaisa koulutuksia. Uudempi puutarhateknikko nimitys eroaa koulutusrakenteeltaan, entinen puutarhateknikkokoulutus oli rakenteeltaan nykyisen hortonomikoulutuksen kaltaista. Kun nykyiset puutarhateknikot keskittyvät kastelujärjestelmien suunnitteluun, puutarhakoneiden huoltoon ja kasvihuoneiden tekniikan suunnitteluun ja huoltoon, kun taas puutarhataloutta opiskelleitten hortonomien osaamisalueeseen kuuluu kasvien viljely, kasvatus ja hoito. Hortonomit toimivat usein puutarha-alan työnjohtotehtävissä. Maisemasuunnittelua opiskelleet hortonomit ovat töissä suunnittelupuolella.
Suomen sotilassoittokunnat

**Suomen sotilassoittokunnat** ovat Suomen puolustusvoimiin kuuluvia sotilasoittokuntia. Niitä on kaikkiaan 6 ja niistä 5 on koottu palkatusta henkilökunnasta ja yksi varusmiehistä. Soittokuntien koko vaihtelee 15 henkilöstä 100 henkilöön.

Sotilassoittokuntien kunniamarssi on Bernhard Crusellin säveltämä *Crusellin marssi*.

Osana puolustusvoimauudistusta sotilassoittokuntien määrä väheni 13:sta kuuteen vuonna 2014.

## Nykyiset soittokunnat
* Ilmavoimien soittokunta
* Kaartin soittokunta
* Laivaston soittokunta
* Lapin sotilassoittokunta
* Rakuunasoittokunta
* Puolustusvoimien varusmiessoittokunta

## Aikaisempia sotilassoittokuntia
Lakkautettiin 1. tammikuuta 2014:

* Kainuun sotilassoittokunta
* Karjalan sotilassoittokunta
* Panssarisoittokunta
* Pohjanmaan sotilassoittokunta
* Pohjan sotilassoittokunta
* Satakunnan sotilassoittokunta
* Savon sotilassoittokunta
* Puolustusvoimien sotilasmusiikkikoulu

## Katso myös
* Hämeen Reserviläissoittokunta

## Aiheesta muualla
*Sotilassoittokuntien virallinen sivusto
*Suomen Rauhanturvaajaliiton soittokunta 
* MTV3: 7  sotilassoittokuntaa 12:sta lakkautetaan
* Heikki Klemetti : Sotilassoittokuntiemme vanhat soittimet pilli, torvi, huilu, klarinetti, serpentti y.m. - Mitä ne ovat ?, Hakkapeliitta, 22.12.1936, nro 51-52, s. 16, Kansalliskirjaston digitaaliset aineistot
Pancatantra

**Pancatantra** ('Viisi kirjaa') on klassisen intialaisen kirjallisuuden tunnetuimpia ja merkittävimpiä tuotteita. Sen vaikutus länsimaiseen kirjallisuuteen on merkittävä. Sieltä on peräisin kaikkialle maailmaan levinneitä eläinsatuja ja kertomuksia. Muun muassa La Fontainen eläinsatujen alkuperä on löydettävissä täältä, mistä persiankielisinä satuina levisivät Ranskaankin.  

## Lähteet
*Everything about India
### Viitteet

## Kirjallisuutta
*
Akrofobia

**Akrofobia** on ahdistuneisuushäiriöihin kuuluva fobia, joka tarkoittaa korkeiden paikkojen pelkoa. Akrofoobikot tyypillisesti välttelevät korkeita paikkoja ja voivat tuntea voimakasta ahdistusta esimerkiksi korkeiden rakennusten tai jyrkänteiden lähellä.

## Lähteet

## Aiheesta muualla
* Tiina Raevaara: Kuolemanpelkoa, halu hypätä vai ongelmia aistimissa? Tarinoita tieteestä, Suomen kuvalehden blogit 7.9.2011.
Proosaruno

**Proosaruno** on säkeisiin jakamaton eli proosan muotoon asemoitu runo. Modernin proosarunon isänä pidetään ranskalaista Charles Baudelairea. Hänen teoksensa *Pariisin ikävä* (1869) teki proosarunoudesta suosittua. Suomessa 1950- ja 1960-luvuilla läpimurtonsa tehneistä kirjailijoista proosarunoja ovat julkaisseet muun muassa Risto Ahti, Väinö Kirstinä, Jyrki Pellinen, Mirkka Rekola, Kalevi Seilonen ja Marja-Liisa Vartio. 

2000-luvulla on Suomessa alettu puhua uudesta proosarunobuumista, jonka keskeisiä vaikuttajia ovat olleet Markku Paasonen ja Saila Susiluoto.

Ensimmäisenä proosarunoteoksena pidetään Aloysius Bertrandin teosta *[[Yön Kaspar]]*,  mutta ainakin se toi lajin Ranskan kirjallisuuteen .

## Lähteet
Etäsukukieli

Suomen kielen ja muiden itämerensuomalaisten kielten näkökulmasta **etäsukukielet** tarkoittavat kaikkia uralilaiseen kielikuntaan kuuluvia kieliä, jotka eivät ole itämerensuomalaisia. Itämerensuomalaisista kielistä käytetään toisinaan nimitystä *lähisukukielet*.

Etäsukukielten ryhmiä ovat:
*Saamelaiskielet
*Marilaiset kielet
*Mordvalaiset kielet
*Permiläiset kielet
*Ugrilaiset kielet
*Samojedikielet

## Katso myös
*Suomensukuinen

## Lähteet
*
Rave

**Rave** (**reivit** tai **ravebileet**) on koko yön kestävä musiikkitapahtuma, jossa DJ ja live-esiintyjät soittavat elektronista tanssimusiikkia tanssivalle yleisölle. Nimitys tuli käyttöön 1980-luvun lopussa tarkoittamaan acid housen ympärille kehittynyttä kulttuuria, johon usein liitettiin erilaiset huumeet, pääasiassa ekstaasi.

Raven alkuaikoina tapahtumille oli tyypillistä laittomuus ja suusta-suuhun-mainostus muun muassa lentolehtisten (*flaijereiden*) avulla.

Alkuaikojen laittomien tapahtumien ja elektronisen tanssimusiikin läpilyömisen jälkeen Euroopan radiosoittolistoillakin soitettiin tunnettujen ravemuusikoiden ja -kokoonpanojen, kuten WestBamin, The Prodigyn ja The Shamenin, musiikkia ja järjestettiin valtavia ravejuhlia esimerkiksi jäähalleissa ja ulkona, muun muassa Mayday ja vuosittainen katujuhla Love Parade Berliinissä.

Suomeen rave tuli vuonna 1989, ja alkuaikojen vaikuttajia olivat muun muassa Hyperdelic Housers, F-Clef sekä DJ:t Eliot Ness, Jokke ja Ender.

## Katso myös
* Nurkkatanssit

## Lähteet

## Aiheesta muualla

* Hyperreal-sivuston rave-arkisto
WestBam

**WestBam** (oikealta nimeltään **Maximilian Lenz**) (s. 4. maaliskuuta 1965, Münster, Länsi-Saksa) on yksi maailman tunnetuimmista DJ:stä ja elektronisen tanssimusiikin tuottajista. Hän on DJ Dickinä tunnetun Fabian Lenzin veli.

WestBam kuului ensimmäisen Berliinissä järjestetyn Love Parade -katujuhlan esiintyjiin vuonna 1989 ja pani veljensä sekä Marushan kanssa alulle Mayday-tapahtumien sarjan.

Levy-yhtiö Low Spirit on WestBamin perustama. Hän on myös esiintynyt Suomessa useita kertoja.

## Julkaisut

### Albumit
* *The Cabinet* (1989)
* *The Roof Is On Fire* (1991)
* *A Practising Maniac At Work* (1991)
* *BamBamBam* (1994)
* *We'll Never Stop Living This Way* (1997)
* *Right On* (2002)
* *Do You Believe In the Westworld* (2005)
* *A Love Story 89-10* (2010)
* *Götterstrasse* (2013)
* *The Risky Sets!!!* (2019)

### Singlet / maxit
* *17 - This Is Not a Boris Becker Song* (1989)
* *The Roof Is On Fire* (1989)
* *Monkey Say Monkey Do* (1990)
* *Disco Deutschland* (1990)
* *Der Bundespräsidenten Mix* (1991)
* *No More Fucking Rock'n'Roll* (1991)
* *The Mayday Anthem* (1992)
* *Celebration Generation* (1993)
* *[[Wizards of the Sonic]]* (1994)
* *Beatbox Rocker* (1999)
* *RECOGNIZE* (2002)
* *Oldschool, Baby* (2002)
* *Right On / Like Ice In The Sunshine* (2003)
* *Dancing With the Rebels* (2004)
* *Bang the Loop* (2005)
* *Bang The Loop - Remixes* (2005)
* *It's Not Easy* (2005)
* *United States of Love - The Love is Back (Loveparade 2006)* (2006)

## Aiheesta muualla
* WestBamin kotisivu 
* WestBam Discogs-sivustolla
Antti Raita

**Antti Raita** (27. huhtikuuta 1883 Kaarina – 1. toukokuuta 1954 Turku) oli suomalainen pankkimies ja kunnallisneuvos, joka syntyi Kaarinan kuntaan tuolloin kuuluneella Nummenpakalla. Hänen nimeään kantaa Turussa niin sanottu Antintalo, joka on osa keskustan kauppakeskus Hansakorttelia.

Raita, joka otti sukunimensä käyttöön vuonna 1899, oli perustamassa Turun Työväen Säästöpankkia ja toimi alusta alkaen pankin hallintoelimissä, vuodesta 1946 alkaen hallituksen puheenjohtajana. Vuodesta 1918 lähtien hän istui Turun kaupunginvaltuustossa ja sittemmin myös kaupunginhallituksessa. Hän oli Turun yliopiston perustamiskokouksessa, johon otti osaa noin 50 henkeä, sekä mukana Turun kauppakorkeakoulun perustamisessa, ja Teräsrautelan kaupunginosan historiassa hänet mainitaan alueen perustajana.

Muurarin opissa nuorena työskennellyt Raita omisti Turun keskustassa useita rakennuksia. Eerikinkatu 15:ssä sijaitsevat rakennukset hän osti vuonna 1916, ja tontin kadunpuoleinen liikerakennus sai 1960-luvulla nimekseen Antintalo. Vuonna 1917 hän osti Piikkiön Niemenkulmalta Krapilan tilan ja ryhtyi harjoittamaan maataloutta. Vuonna 1920 hän osti Luolalan kartanon Naantalista ja keskittyi siellä karjanhoitoon.

Antti Raidan äiti Wilhelmina Antintytär oli syntyisin Marttilasta. Raidan isä Henrik Juhonpoika kuoli hänen ollessaan alle vuoden vanha. Hänen veljistään Kaarlo Ahto oli merikapteeni ja merenkulun ylitarkastaja.

## Lähteet

* 

### Viitteet
Kirsti Tulonen-Seppänen

**Kirsti Marketta Tulonen-Seppänen** (o.s. **Tulonen**) on eläkkeellä oleva toimittaja ja kirjailija. Hän oli vuodesta 1970 töissä Yleisradion Koulu-TV:ssä ja käsikirjoitti sekä ohjasi useita Koulutelevision ohjelmia, kuten *[[Robotti von Rosenbergin tutkimukset]]*, *[[Kuka minä olen?]]*, *[[Kertomuksia kaatopaikalta]]*, *[[Kotitallilla]]*, *[[Me vehkeilijät]]* ja *[[Avaruusarkki (televisiosarja)|Avaruusarkki]]*. 

Vuonna 2006 opetusministeriö myönsi Tulonen-Seppäselle Tiedonjulkistamispalkinnon *[[Ullakkokomppania]]-*näytelmäsarjasta.

Tulonen-Seppänen on poliitikko Esko Seppäsen puoliso, ja taikuri Iiro Seppäsen äiti.

## Lähteet
David Levi

**David Levi** (s. 1962 Tel Aviv) on israelilaissyntyinen yhdysvaltalainen pokeriammattilainen. Hän on ollut aktiivinen turnauspelaaja 1990-luvun puolivälistä lähtien. Ennen pokeriuraansa Levi pelasi ammatikseen jalkapalloa.

Jalkapallouran kariuduttua polvivammaan Levi muutti Los Angelesiin, jossa hän tutustui pokeriin. Hävittyään aluksi lähes kaikki rahansa käteispeleissä, hänestä kehittyi hyvä turnauspelaaja. Menestyttyään Levi muutti Las Vegasiin, jossa on asunut muun muassa ystävänsä Amir Vahedin kanssa.

Vuonna 1997 Levi voitti National Championship Of Pokerin 500 dollarin limit hold'em -turnauksen. Sen jälkeen hän on voittanut isoissa turnauksissa lähes vuosittain. Huhtikuussa 2002 hän voitti Bellagion kasinolla 3&nbsp;100 dollarin no limit hold'em -turnauksen, jonka ykköspalkinto oli 159&nbsp;468 dollaria. Joulukuussa 2003 Levi oli ykkönen Bellagion Five-Diamond World Poker Classicin 1&nbsp;500 dollarin limit hold'em -kisassa, jonka voittaja ansaitsi 144&nbsp;917 dollaria. Kalifornian osavaltion pokerimestaruuskilpailuissa 2004 Levi voitti 2&nbsp;500 dollarian no limit hold'em -turnauksen.

World Series of Pokerissa Levin paras sijoitus on kolmas, jonka hän saavutti $ 1,500 Razz -tapahtumassa vuonna 2002. Vuonna 2006 hän ansaitsi 50&nbsp;000 dollarin sisäänoston H.O.R.S.E.-turnauksen 14. sijallaan 137&nbsp;280 dollaria. 

Maaliskuussa 2007 Levi voitti 1&nbsp;000 dollarin no limit hold'em -turnauksen The Wynn Classic -tapahtumassa Las Vegasissa. World Poker Tourilla Levin paras sijoitus on kolmas, jonka hän saavutti toukokuussa 2007 WPT:n mestaruusturnauksessa. Levi ansaitsi Shawn Buchananin voittamassa turnauksessa 229&nbsp;540 dollaria. Joulukuussa 2005 WPT:n Five Diamond World Poker Classicissa Levi oli yhdeksäs (palkkio 112&nbsp;695 dollaria).

Elokuussa 2007 Levin pokeriuran turnausansiot ylittivät 2,6 miljoonaa dollaria.

## Lähteet

## Aiheesta muualla

* 
* 
* David Levi PokerListings.com:ssa
Giovanni Papini

**Giovanni Papini** (9. tammikuuta 1881 Firenze Italia – 8. heinäkuuta 1956 Firenze, Italia) oli italialainen toimittaja, esseisti, kriitikko ja kirjailija. 

## Elämäkerta
Firenzessä syntyneestä Papinista tuli 1910-luvun alussa toimittaja aikakauslehtiin *Il Leonardo* ((1903–1907) ja *[[La Voce]]* (per. 1908), jotka hän perusti yhdessä Giuseppe Prezzolinin kanssa. Hän oli myös *L'Animan toimittaja*. Hän perusti myös itse *Laberce*-nimisen lehden (1913–1915), joka oli futurismin kannattaja, ja *La vera Italia* -lehden (1919-1920). Nuoruuden ateismista Papini kääntyi katoliseksi.

1930-luvulla hän läheni fasismia ja kannatti antisemitismiä. Euroopan Kirjailijaliiton varapuheenjohtajana hän toimi vuodesta 1942. Fasistisen hallinnon romahdettua (1943) Papini vetäytyi fransiskaaniluostariin La Vernaan.

## Kirjallinen tuotanto
Papinin pääteoksena pidetään ironista itsetilitysromaania *Un uomo finito* (1912). Hänen teoksiaan ovat muun muassa seuraavat:
* *Il Crepuscolo dei Filosofi*, 1906
* *L'Altra meta, Saggio di filosofia mefistofelica*, 1911
* *Le Memorie d'Iddio*, 1911
* *Storia di Cristo*, 1921 (suom. *Kristuksen historia*, suom. Valfrid Hedman, Karisto, 1924, 2. painos 1989)
* *Un uomo finito*, 1912 (suom. *Sanovat miehen sammuneen*, J. Hollo, Otava, 1925)
* *Gog*, 1931 (suom. A. Carling, WSOY, 1934)
* *Dante Vivo*, 1933
* *Vita di Michelangiolo*, 1949
; Novelli
* Isyys, suom. Valfrid Hedman, antologiassa *Isä ja poika*, Karisto 1964

## Lähteet

## Aiheesta muualla
Elton John (albumi)

**Elton John** on Elton Johnin vuonna 1970 julkaistu toinen studioalbumi ja hänen varsinainen läpimurtoalbuminsa. Ensimmäinen single ”Border Song” ei menestynyt musiikkimarkkinoilla, mutta albumi sai suurimmalta osalta hyvät arvostelut ja myi suhteessa hyvin. Sen tekemiseen oli budjetoitu 6&nbsp;000 puntaa, mutta rahaa kului lopulta 10&nbsp;000 puntaa. Seuraava single oli ”Take Me to the Pilot”, jonka B-puoli ”Your Song” nousi kymmenen kärkeen sekä Britanniassa että Yhdysvalloissa.

## Kappaleet
Kaikki kappaleet kirjoittanut Elton John ja Bernie Taupin.

 
## Listasijoitukset
;Albumi

;Singlet

## Lähteet
*

### Viitteet

## Aiheesta muualla
*Elton Johnin virallinen sivusto 
*Elton Johnin diskografia
Tomas Ledin

**Tomas Ledin** (s. 25. helmikuuta 1952 Östersund, Ruotsi) on ruotsalainen laulaja, lauluntekijä, kitaristi ja tuottaja. Suomessa hänet tunnetaan erityisesti vuoden 1982 hitistään "Sommaren är kort", jota soitetaan radioissa usein kesäisin.

Ledin on ollut yksi Ruotsin suosituimmista levyttävistä artisteista jo 1970-luvulta lähtien. Vuonna 1980 hän sijoittui ykköseksi ruotsalaisessa Melodifestivalen-laulukilpailussa ja valikoitui näin edustamaan Ruotsia Eurovision laulukilpailussa kappaleella "Just Nu!". Ledin sijoittui kansainvälisessä kilpailussa kymmenenneksi.

Vuonna 1982 Ledin julkaisi dueton "Never Again" yhdessä ABBA-tähti Agnetha Fältskogin kanssa. Kappale nousi listasijalle yksi Chilessä ja oli suosittu ympäri Eurooppaa.

Ledin on ollut vuodesta 1983 naimisissa levy-yhtiöjohtaja Marie Ledinin kanssa, joka on Stig Andersonin tytär.

Tasavallan presidentti Alexander Stubb myönsi Ledinille Pro Finlandia -mitalin itsenäisyyspäivänä 2024.

## Osallistumiset Melodifestivaleniin

## Levyt
* 1972: Restless mind
* 1973: Hjärtats rytm
* 1975: Knivhuggarrock
* 1976: Natten är ung
* 1977: Tomas Ledin
* 1978: Fasten seatbelts
* 1978: Tagen på bar gärning (live)
* 1979: Ut på stan
* 1980: Lookin' for a good time
* 1982: Gränslös
* 1982: The human touch
* 1983: Captured
* 1985: En galen kväll (live)
* 1988: Down on the pleasure avenue
* 1990: Ett samlingsalbum
* 1990: Tillfälligheternas spel
* 1993: Du kan lita på mig
* 1996: T
* 1997: Sånger att älska till
* 2000: Vuodet 1972-2000 kokoelmalevy (julkaistu ainoastaan Suomessa)
* 2000: Djävulen & ängeln
* 2001: Festen har börjat - Ett samlingsalbum
* 2002: Hela vägen
* 2003: I sommarnattens ljus
* 2004: Med vidöppna fönster
* 2006: Plektrum
* 2009: 500 dagar om året

## Lähteet

## Aiheesta muualla

* Viralliset kotisivut 
* Fanisivusto
Serenity (Kotipellon albumi)

**Serenity** on Kotipelto-yhtyeen kolmas studioalbumi. Se julkaistiin Suomessa 11. huhtikuuta 2007 Kotipellon oman High and Loud -levy-yhtiön kautta ja muualla maailmassa 20. huhtikuuta 2007 AFM:n kautta. Albumi nousi Suomen virallisen listan sijalle 8.

*Serenity* on Kotipellon albumeista ensimmäinen, jossa kussakin instrumentissa kuullaan vain yhtä soittajaa. Rumpuja soittaa Thunderstonen Mirka Rantanen ja koskettimia Children of Bodomin Janne Wirman, jotka soittivat myös Kotipellon kahdella edellisellä albumilla. Sitten edellisen *[[Coldness]]*-albumin jälkeen mukaan ovat liittyneet myös Stratovariukseen pestattu basisti Lauri Porra ja aikaisemmin muun muassa Nylon Beatin taustayhtyeessä soittanut kitaristi Tuomas Wäinölä. Wäinölä on osallistunut kahden kappaleen säveltämiseen, muutoin albumi on Kotipellon itsensä säveltämä ja sanoittama.
__notoc__
Kappaleesta "Sleep Well" julkaistiin single ja kuvattiin musiikkivideo. Kappale kuultiin myös *[[V2 – Jäätynyt enkeli]]* -elokuvan tunnuskappaleena.

Albumin julkaisun jälkeen Kotipelto yhtyeineen tekee Euroopan-kiertueen yhdessä Chris Cafferyn kanssa.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Timo Kotipelto – laulu
* Lauri Porra – basso
* Mirka Rantanen – rummut
* Janne Wirman – kosketinsoittimet
* Tuomas Wäinölä – kitara

### Vierailijat
* Pasi Rantanen, Anssi Stenberg ja Marko Waara – taustalaulu

## Singlet
### ''Sleep Well''
# 
# 

Single julkaistiin 10. tammikuuta 2007 ja sijoittui Suomen singlelistalla parhaimmillaan sijalle viisi. Nimikappaleesta kuvattiin myös musiikkivideo, jossa vierailee näyttelijä Jussi Lampi ja nähdään leikkeitä elokuvasta *[[V2 – Jäätynyt enkeli]]*. "Te amaré" on espanjankielinen ja akustinen versio varsinaisen albumin kappaleesta "After the Rain", ja on julkaistu vain tällä singlellä.

## Arvostelut
* Desibeli.net: 
* Imperiumi: 7/10
* Soundi: 

## Lähteet

## Aiheesta muualla
* Kotipelto AFM Recordsin sivustolla  
* 
*
Henry Lindelöf

**Henry Mikael Lindelöf** (s. 6. tammikuuta 1953 Porvoo) toimi Loviisan kaupunginjohtajana 1990–2002 ja Kotkan kaupunginjohtajana vuosina 2002–2018. Hän on valmistunut Tampereen yliopistosta hallintotieteiden maisteriksi vuonna 1976. Lindelöf on puoluekannaltaan sosiaalidemokraatti.

Lindelöf toimi Hangon kaupungin henkilöstösihteerinä 1977–1978, Porvoon apulaiskaupunginsihteerinä 1978–1980, kunnallisen työmarkkinalaitoksen yleissihteerinä 1980–1990 ja Loviisan kaupunginjohtajana 1990–2002. Hän oli vuonna 2007 ehdolla myös Lahden kaupunginjohtajaksi, mutta hävisi ratkaisevassa äänestyksessä kokoomuslaiselle Jyrki Myllyvirralle äänin 34–25. Lindelöfin valintaa tuki Lahden kaupunginvaltuuston sosiaalidemokraattinen ryhmä.

Lindelöfiä arvosteltiin kotkalaisten keskuudessa kaupungin varojen tuhlailusta. 

Lindelöfillä on vaimo, aikuinen tytär ja aikuinen poika. Lindelöf on kapteeniluutnantti.

## Lähteet
* *Kuka kukin on 2007*. Otava, 2006.

### Viitteet
Reb Beach

**Richard Earl "Reb" Beach** (s. 31. elokuuta 1963, Pittsburgh) on yhdysvaltalainen rock-kitaristi.

Beach on soittanut yhtyeissä Winger, Dokken ja Whitesnake. Hän on lisäksi toiminut sessiomuusikkona ja soittanut Alice Cooperin ja Fionan taustayhtyeissä. 

Beach kuului Wingerin alkuperäisjäseniin 1980-luvun lopulla ja soitti siinä, kunnes yhtye hajosi 1990-luvun kuluessa. Hän perusti vielä vuonna 2005 uuden yhtyeen nimeltään The Mob.

Beach on muiden projektiensa ohessa julkaissut sooloalbumin *Masquerade* (2001).

## Diskografia
### Levyt
### Winger
**Winger*
**In the Heart of the Young* 
**Pull* 
**The Very Best of Winger* 
**IV*
**Demo Anthology* 
**Karma*
**Better Days Comin*'

### Dokken
**Erase the Slate*
**Live from the Sun* 

### Soolo
**The Fusion Demos* 
**Masquerade* 

### The Mob
**The Mob*

### Whitesnake
**Live: In The Still of the Night* 
**Live: In The Shadow Of The Blues* 
**Good to Be Bad* 
**Forevermore*
**Purple Album*
**Flesh & Blood *

## Aiheesta muualla
* Viralliset sivut
Lena Horne

**Lena Mary Calhoun Horne** (30. kesäkuuta 1917 New York, Yhdysvallat – 9. toukokuuta 2010 New York, Yhdysvallat) oli yhdysvaltalainen jazzlaulaja, näyttelijä ja tanssija. Hän esiintyi ja levytti pitkällä urallaan yhdessä monien jazzin suurmiesten kuten Artie Shaw’n, Teddy Wilsonin, Billy Strayhornin ja Duke Ellingtonin kanssa. Horne esiintyi myös useissa musikaaleissa, mutta ei afroamerikkalaisen taustansa vuoksi saanut koskaan pääroolia. Hänen tunnetuin hittinsä lienee 1940-luvulla levytetty ”Stormy Weather”.

Lena Horne esiintyi Suomessa Hesperia Night Clubissa marraskuussa 1977. TV1:n Viihdetoimitus teki hänen konsertistaan televisio-ohjelman, joka esitettiin TV1:ssä ensi kerran 15. tammikuuta 1978. Ohjelman ohjasi Erkki Pohjanheimo.

## Filmografia

* *[[The Duke is Tops]]* (1938)
* *[[Panaman kaunotar]]* (*Panama Hattie*, 1942)
* *[[Tupa taivaassa]]* (*Cabin in the Sky*, 1943)
* *[[Sotilasheila]]* (*Thousands Cheer*, 1943)
* *[[Swingin suurhurmurit]]* (*Stormy Weather*, 1943)
* *[[Lainafrakissa]]* (*I Dood It*, 1943)
* *[[Kolme sydäntä epätahdissa]]* (*Two Girls and a Sailor*, 1944)
* *[[Swing Fever]]* (1944)
* *[[Amor, Amor]]* (*Broadway Rhythm*, 1944)
* *[[Boogie-Woogie Dream]]* (1944)
* *[[Kunnes pilvet väistyvät]]* (*Till the Clouds Roll By*, 1946)
* *[[Ziegfeldin tähtirevyy]]* (*Ziegfeld Follies*, 1946)
* *[[Studio Visit]]* (1946)
* *[[Laulan ja nauran]]* (*Words and Music*, 1948)
* *[[Vedenneito vehkeilee]]* (*Duchess of Idaho*, 1950)
* *[[Viva Las Vegas (vuoden 1956 elokuva)|Viva Las Vegas]]* (1956)
* *[[Sheriffin viimeinen laukaus]]* (*Death of a Gunfighter*, 1969)
* *[[Taikuri Oz]]* (*The Wiz*, 1978)
* *[[That's Entertainment! III]]* (1994)

## Diskografia
* *Moanin' Low* (1948)
* *It's Love* (1955)
* *Stormy Weather* (1956)
* *At the Waldorf Astoria* (1957)
* *Jamaica [Original Cast Recording]* (1957)
* *Give the Lady What She Wants* (1958)
* *Porgy & Bess* (1959) & Harry Belafonte
* *Songs by Burke and Van Heusen* (1960)
* *At the Sands* (1961)
* *Lena on the Blue Side* (1962)
* *Lovely & Alive* (1963)
* *Lena Goes Latin* (1963)
* *Sings Your Requests* (1963)
* *Here's Lena Now!* (1964)
* *Feelin' Good* (1965)
* *Lena in Hollywood* (1966)
* *Merry from Lena* (1966)
* *Soul* (1966)
* *Lena & Gabor* (1970)
* *Nature's Baby* (1971)
* *Lena and Michel* (1975)
* *Lena: A New Album* (1976)
* *The Lady and Her Music* (1981)
* *The Men in My Life* (1988)
* *We'll Be Together Again* (1994)
* *An Evening with Lena Horne* (1995)
* *Being Myself* (1998)
* *Seasons of My Life* (2005; recorded 1999)

## Lähteet

## Aiheesta muualla

* 
*
Emmeline Pankhurst

**Emmeline Pankhurst** (o.s. *Goulden*; 14. tai 15. heinäkuuta 1858 Manchester – 14. kesäkuuta 1928 Lontoo) oli brittiläinen naisten äänioikeuden puolesta taistellut aktivisti eli suffragetti. Siihen tarkoitukseen hän perusti vuonna 1903 Women’s Social and Political Union (WSPU) -järjestön, joka käytti väkivaltaisia keinoja, minkä vuoksi hän joutui useita kertoja vankilaan. Hänen tyttärensä Christabel, Sylvia ja Adela Pankhurst vaikuttivat hänen rinnallaan suffragettiliikkeessä.

Emmeline Pankhurstin vanhemmat Robert ja Sophie Jane Goulden olivat poliittisesti valveutuneita ja kannattivat naisten äänioikeutta. He kuitenkin suhtautuivat naisten koulutukseen välinpitämättömästi, eikä oman perheen tyttärien koulutuksesta huolehdittu samalla tavalla kuin poikien. Emmeline kävi paikallista sisäoppilaitosta ja pääsi myöhemmin jatkamaan opintojaan Pariisin École normale de Neuillyyn. Hän avioitui lakitieteen tohtori Richard Pankhurstin kanssa, ja he saivat viisi lasta. Richard Pankhurst kuoli vuonna 1898.

Aviopari toimi aktiivisesti politiikassa. Richard Pankhurst pyrki useita kertoja parlamenttiin, ja Emmeline Pankhurst tuki hänen poliittista uraansa. Miehensä kuoleman jälkeen hän ryhtyi jatkamaan miehensä työtä politiikan parissa. Vuonna 1903 hän perusti kahden tyttärensä Christabelin ja Sylvian kanssa WSPU:n. Järjestö toimi hyvin näkyvästi ja käytti väkivaltaisiakin toimintamuotoja. Ensimmäisen maailmansodan aikana WSPU muuttui naisten puolueeksi, Women’s Party, joka ajoi naisten tasa-arvon edistämistä, ja Pankhurst osallistui sotaponnisteluihin. Muu naisliike ajoi rauhan asiaa. Vuonna 1918 yli 30-vuotiaat naiset saivat Britanniassa äänioikeuden, ja siitä kymmenen vuoden kuluttua äänioikeusikäraja laskettiin 21 vuoteen.

Myöhempinä vuosinaan Pankhurst hylkäsi vasemmistolaisuuden ja liittyi vuonna 1926 konservatiivipuolueeseen, mikä sai brittiläisen feministisen liikkeen vieroksumaan häntä. Hänen jo alun alkaen horjuva terveytensä kärsi vankilajaksoista, ja hän kuoli juuri ennen kuin olisi täyttänyt 70.

Vuonna 2015 ensi-iltansa sai Sarah Gavronin ohjaama elokuva *[[Suffragette]]*, jossa Pankhurstia näyttelee Meryl Streep.

## Lähteet

## Aiheesta muualla
Mount Robson

**Mount Robson** tai **Robson Peak** on Kanadan puoleisten Kalliovuorten korkein vuori. Se on 3 954 metriä korkea ja sijaitsee Kanadan Brittiläisessä Kolumbiassa. Nykyisen nimensä vuori sai vuonna 1915. Se nimettiin 1700-1800-luvuilla eläneen skotlantilais-kanadalaisen turkiskauppiaan Colin Robertsonin mukaan.

## Katso myös
*Luettelo suurimmista prominensseista

## Lähteet

 

## Aiheesta muualla

*Canadian Mountain Encyclopedia: Mount Robson
Gyllene Tider

**Gyllene Tider** (**GT**) on ruotsalainen popyhtye, joka perustettiin vuonna 1977. 

Vuonna 1977 Per Gessle tapasi Mats Perssonin, joka oli tuohon aikaan Audiovisuellt Angrepp -yhtyeen jäsen. He päättivät perustaa duon, Grape Rockin. Myöhemmin siihen liittyivät Micke Andersson, Anders Herrlin ja Göran Fritzon, jolloin kvintetti oli syntynyt. Nimeksi he vaihtoivat Gyllene Tider.

Vuonna 1978 yhtyeestä oli jo tullut paikallinen kuuluisuus Halmstadissa, jossa he olivat pitäneet joulukonsertteja. Gyllene Tider julkaisi vinyylilevyn nimeltä *Billy*, joka myi noin 900 kappaletta. Yhtye saavutti Ruotsissa suuren suosion vuonna 1980, kun pitkäsoitto *[[Gyllene Tider (albumi)|Gyllene Tider]]* julkaistiin. Suurin hitti levyltä oli "Flickorna på TV2". Toinen albumi, *[[Moderna Tider]]*, julkaistiin vuonna 1981. Sitä täydensi suuri keikkakiertue, jonka yhtye teki Ruotsissa. Seuraavana vuonna julkaistiin kolmas pitkäsoitto, *[[Puls]]*, joka sisälsi yhtyeen suurimman hitin "Sommartider" ja "Flickan i en Cole-Porter-sång".

Yhtye yritti lyödä itsensä läpi Amerikan markkinoilla, missä he julkaisivat Roxetten nimen alla albumin *Heartland*, mutta yritys epäonnistui ja albumin myyntiluvuksi jäi noin 8&nbsp;000 kappaletta. Gyllene Tider hajosi virallisesti vuonna 1985. Seuraavina vuosina julkaistiin muutamia kokoelmalevyjä ja yhtye kokosikin rivinsä joidenkin keikkakiertueiden ajaksi, joista suosituin oli comeback-kiertue Återtåget vuonna 1996.

Vuonna 2004 Gyllene Tider julkaisi 25-vuotispäivänsä kunniaksi uuden albumin ensimmäistä kertaa kahteenkymmeneen vuoteen ja lähti kesäkiertueelle.

Gyllene Tiderin oli määrä lähteä kiertueelle ja tehdä uusi albumi vuonna 2023.

## Diskografia
### Albumit
* *[[Gyllene Tider (albumi) |Gyllene Tider]]* (1980)
* *[[Moderna Tider]]* (1981)
* *[[Puls]]* (1982)
* *[[The Heartland Café]]* (1984)
* *[[Finn 5 fel!]]* (2004)
* *[[Dags att tänka på refrängen]]* (2013)
* *[[Samma skrot och korn]]* (2019)
* *[[Hux Flux (albumi)|Hux Flux]]* (2023)

## Lähteet

## Aiheesta muualla

* Viralliset kotisivut 
* Kotisivut
Beniamino Andreatta

**Beniamino Andreatta** (11. elokuuta 1928 Trento – 26. maaliskuuta 2007 Bologna) oli italialainen taloustieteilijä ja poliitikko.

Andreatta oli vasemmistolainen kristillisdemokraatti ja yksi Italian kansanpuolueen perustajista 1994.

Andreatta istui parlamentissa 1976–1992 ja 1994–1996. Hän oli myös Euroopan kansanpuolueen varapuheenjohtaja 1984–1987.

Andreatta oli aktiivinen maansa politiikassa ja oli uransa aikana useita kertoja ministerinä. Hän vietti kuitenkin viimeiset vuotensa koomassa ja menehtyi Bolognassa 2007.

## Aiheesta muualla
Orgship

**Orgship** on brittiläisen Solar Questin vuonna 1994 ilmestynyt esikoisalbumi. Albumin tyylilaji on ambient.

Kolmella levyn kappaleella kuullaan myös Kirsty Hawkshaw'n laulua.

Albumin kappale "Save the Whale" julkaistiin singlenä yhteisprojektina The Arcin ja Avalonin kanssa.

## Kappaleet

# 
# 
# 
# 
# 
# 
# 
# 

## Aiheesta muualla
* Levyn arvostelu
Gottfried Heinrich Pappenheim

**Gottfried Heinrich Pappenheim** (29. toukokuuta 1594 Treuchtlingen, Baijeri – 17. marraskuuta 1632 Leipzig) oli saksalainen sotapäällikkö, ratsuväen kenraali ja Pappenheimin kreivi. Hän sai sotamarsalkan arvon 1630. Hänet tunnetaan kolmikymmenvuotisesta sodasta keisarin sotapäällikkönä.

 
Pappenheim kunnostautui Valkeavuoren taistelussa katolisen liigan armeijassa ja sai mainetta kyrassieerirykmentin komentajana. Hän taisteli myös Lombardiassa ja kukisti vuonna 1626 Itävallassa talonpoikien kapinan. Sitten hän oli Pohjois-Saksassa Wallensteinin ja sen jälkeen Tillyn alipäällikkö. Hän osallistui Magdeburgin valloitukseen 1631 ja Breitenfeldissä hän vaikutti osaltaan Tillyn tappioon.

Pappenheim kaatui Lützenin taistelussa 1632. Hänen taskustaan löytyi Wallensteinin kirje, jossa hänen käskettiin lähteä taistelukentälle, missä hänet sitten ammuttiin.

Pappenheimiin viittaava sanonta "tuntea pappenheimilaisensa" tarkoittaa omiensa tuntemista ja on peräisin Friedrich Schillerin näytelmästä *Wallensteinin kuolema*.

## Lähteet

## Aiheesta muualla
Dugny

**Dugny** [] on Pariisin koillinen esikaupunkialue 12,4 kilometrin päässä Pariisin keskustasta. Sen asukasluku on 10&nbsp;505. Le Bourget’n lentoasema, Ranskan suurin ilmailu- ja avaruusalan museo Musée de l’Air et de l’Espace sekä Charles de Gaullen kansainvälinen lentoasema sijaitsevat lähellä Dugnyä.
Dugnyssä ei ole metro- tai RER-asemaa, mutta lähin sellainen sijaitsee Le Bourget’ssa 2,8 kilometrin päässä Dugnystä.
Ildebrando Pizzetti

**Ildebrando Pizzetti** (20. syyskuuta 1880 – 13. helmikuuta 1968) oli italialainen taidemusiikin säveltäjä.

Pizzetti syntyi Parmassa. Hän sai varhaista pianonsoiton opetusta isältään ja pääsi myöhemmin Parman konservatorioon. 

Pizzetti johti uransa aikana Firenzen ja Milanon konservatorioita. Hän opetti mm. Nino Rotaa , Mario Castelnuovo-Tedescoa, Olga Rudgea sekä Franco Donatonia ja toimi myös musiikkikriitikkona. 

Pizzetti kuoli Roomassa 1968. Hänen sävellystuotantoonsa kuuluu mm. konserttoja, kamarimusiikkia, *Messa di Requiem* ja oopperoita.

## Lähteet
Dave Colclough

**David ”Dave” E. Colclough** (4. maaliskuuta 1964 Carmarthen, Wales – 18. lokakuuta 2016) oli walesilainen pokeriammattilainen. Hänen lempinimensä oli ”El Blondie”.

## Ennen pokeriuraa

Ennen tuloaan pokeriammattilaiseksi Colclough työskenteli tietokoneohjelmoijana. Hän oli mukana tekemässä muun muassa FIFA Soccer Manageria. Colcloughin työnantajia olivat muun muassa posti, National Health Service, Inland Revenue ja Fujitsu. Hän jätti alan vuoden 2000 WSOP:n jälkeen.

## Pokerinpelaajana

Colcloughia pidettiin yhtenä maailman parhaista omahanpelaajista. Hän menestyi kuitenkin muissakin pokerimuodoissa.

Colclough tuli Britteinsaarilla tunnetuksi *[[Late Night Poker]]* -ohjelman myötä. Viidennellä tuotantokaudella hän oli mukana finaalissa. Omien sanojensa mukaan Colclough olisi voittanut WSOP-rannekkeen vuonna 2000, mutta teki pelissä sopimuksen (”diilin”) ja antoi sen pois (luultavasti $2,000 pot limit hold’em -turnauksessa, jossa sijoittui tuloksissa toiseksi). Tämän jälkeen hän siirtyi ammattilaiseksi.

Vuonna 2003 Colclough valittiin vuoden pelaajaksi Euroopassa. Tuona vuonna hän voitti turnaukset Dublinissa, Wienissä, Corkissa, Pariisissa ja Walsallissa (Midland Masters, jonka ykköspalkinto oli 54&nbsp;000 puntaa). Hän oli myös WSOP:n $ 1,500 Limit Omaha -kisan kakkonen.

Vuonna 2004 Dave Colclough oli finaalipöydässä World Poker Tourin Pariisin osakilpailussa. Hän ansaitsi kuutostilastaan 84&nbsp;890 euroa. Samana vuonna hän oli Euroopan pokerimestaruuskilpailujen voittaja 2&nbsp;000 punnan no limit hold’em -turnauksessa ja ansaitsi 100&nbsp;000 puntaa. Euro Finals of Poker 2004:ssa Colclough oli ykkönen omaha-turnauksessa ja kakkonen hold’em-kilpailussa. Palkintosummat olivat 71&nbsp;000 ja 41&nbsp;800 euroa. Menestyksekkääseen vuoteen mahtui myös WSOP:n nelostila Chau Giangin voittamasta $ 2,000 Pot Limit Omaha -turnauksesta.

Vuonna 2005 Colclough oli kolmas World Heads Up Poker Championships -kisassa Barcelonassa ja ansaitsi 20&nbsp;000 euroa. Samana vuonna hänet valittiin Bruce Atkinsonin European Poker Players Hall of Fameen.

Vuonna 2006 Colclough avasi oman nettipokerihuoneensa, BlondePoker.comin. Tammikuussa 2009 hänen pokeriuransa turnausansiot ylittivät 2,4 miljoonaa dollaria.

Dave Colclough asui Birminghamissa. Hänellä oli Siam-niminen tytär ensimmäisen vaimonsa Annan kanssa. Hän oli myöhemmin naimisissa entisen mallin ja televisiojuontajan Rhowena Colcloughin (omaa sukua MacCuish, s. 1. huhtikuuta 1980) kanssa. Rhowena Colclough pelasi televisioidussa Poker Dome Challenge -kilpailussa vuonna 2006.

## Lähteet

## Aiheesta muualla
* Viralliset kotisivut - BlondePoker.com (luettu 28.3.2007)
* 
* WPT:n profiili (luettu 28.3.2007)
Satusuomalainen

**Satusuomalainen** oli vuonna 2006 järjestetty Yleisradion kilpailuohjelma jossa katsojat saivat valita äänestämällä kaikkien aikojen kuvitteellisen suomalaisen hahmon.

Äänestäminen tapahtui joko soittamalla tai tekstiviestein. Ensin katsojat äänestivät 49 annetusta ehdokkaasta (omaa, listalta puuttuvaa ehdokastakin sai äänestää) kahdeksan hahmoa jatkoon. Toisella kierroksella näistä kahdeksasta hahmosta valittiin neljä eniten ääniä saanutta 24. elokuuta, 2006 järjestettyyn finaaliin, jonka aikana annettujen äänien perusteella valittiin Satusuomalainen. Finaalissa eniten ääniä sai Rölli.

## Toinen kierros
Toiselle kierrokselle valittiin kahdeksan hahmoa.

*Uuno Turhapuro
*Väinämöinen
*Rölli
*Viivi ja Wagner
*Pikku Myy
*James B. Pirk
*Muumipeikko
*Antero Rokka

## Finaali
Finaali esitettiin suorana Yle TV1-kanavalla Aleksanterin teatterissa. Yhteensä äänestyskierroksen ja finaalin aikana annettiin 43 450 ääntä.
# Rölli (11 562 ääntä)
# Pikku Myy (9 729 ääntä)
# Antero Rokka (8 164 ääntä)
# Uuno Turhapuro (6 225 ääntä)

## Katso myös
* Suuret suomalaiset

## Lähteet

## Aiheesta muualla
* Ohjelman kotisivusto
Rotumääritelmä

**Rotumääritelmä** kertoo mahdollisimman tarkasti, millainen tietyn eläinrodun edustajan tulisi olla. Rotumääritelmässä annetaan usein yksityiskohtainen ulkonäön kuvaus. Muita rotumääritelmissä määriteltyjä ominaisuuksia ovat muiden muassa luonne ja liikkeet.

Rotumääritelmiä on laadittu ihmisen jalostamille eläimille: näitä ovat esimerkiksi kanat (ja muut tuotantoeläinlajit), koirat (ja muut lemmikkieläinlajit) sekä hevoset (ja muut veto- ja kantojuhtina käytettävät lajit).

Eläinten kasvatuksessa sekä kasvattajien että näyttelyiden ulkomuototuomarien tulisi tavoitella rotumääritelmän ihannetta. Lopullisena tavoitteena on, että kaikki saman rodun yksilöt kaikkialla maailmassa näyttäisivät ihanteelliselta rotunsa edustajalta ja käyttäytyisivät rotuihanteen mukaan.

## Sisältö
Rotumääritelmässä kuvataan rodun ihanneyksilö ja luetellaan sellaisia ominaisuuksia eli niin kutsuttuja virheitä, joita rodun edustajalla ei pitäisi olla. Jos eläimellä on niin sanottu "hylkäävä virhe", sitä ei hyväksytä rodun rekisteriin tai kantakirjaan. Yleensä se tarkoittaa myös sitä, ettei myöskään koiran jälkeläistä hyväksytä roturekisteriin. Hylkäävät virheet liittyvät usein eläimen ruumiilliseen tai henkiseen terveyteen (esimerkiksi luonnevirheet, epämuodostumat), mutta usein myös puhtaasti ulkonäöllisiin piirteisiin, kuten väriin. Rotumääritelmässä voidaan mainita myös "vältettäviä" virheitä, joiden perusteella eläintä ei torjuta roturekisteristä, mutta jotka laskevat eläimen jalostusarvoa.
Nizar al-Hindawi

**Nizar Nawwaf al-Mansur al-Hindawi** (arabiaksi: نزار نواف منصور الهنداوي) (s. 1954 Baqura, Jordania) on jordanialainen terroristi, joka yritti räjäyttää israelilaista El Al -lentoyhtiön lentokonetta Heathrow'n lentokentällä 17. huhtikuuta 1986. Al-Hindawi pakkasi morsiamensa Anne Mary Murphyn laukkuun pommin. Israelin turvamies löysi pommin ennen kuin se ehti räjähtää. 

## Tausta
Al-Hindawi syntyi Baqurassa, Jordaniassa Gennesaretinjärven eteläpuolella. Toimittajanuransa aikana hän muutti vuonna 1979 Ammanista Lontooseen. 

## Tapaus

Oikeudenkäynnin aikana al-Hindawi kertoi menneensä vuonna 1985 Syyriaan, jossa sai maan turvallisuuspoliisilta käskyn pommittaa El Alin lentokonetta. Kun al-Hindawi sai pommit Lontooseen, hän sujautti ne morsiamensa laukkuun tämän tietämättä. Turvatarkastuksessa El Alin turvamies löysi pommin. Poliisi alkoi heti etsiä al-Hindawia, ja hänet pidätettiin samana päivänä. Oikeudenkäynnissä hänet tuomittiin vankeuteen 45 vuodeksi. Tuomio on Englannin pisin. Al-Hindawi sai anoa huhtikuussa 2001 ehdollista vankeutta, mutta sisäministeri hylkäsi anomuksen.
Persistence of Time

**Persistence of Time** on metalliyhtye Anthraxin viides pitkäsoitto, joka julkaistiin vuonna 1990. Monet fanit ja kriitikot pitävät albumia yhtyeen parhaana. Albumin musiikki on teknisempää ja progressiivisempaa aiempiin verrattuna. Se on myös myynyt kultaa Yhdysvalloissa. Albumi oli laulaja Joey Belladonnan viimeinen studioalbumi Anthraxin kanssa ennen 2011 julkaistua Worship Musicia.

## Kappaleet
Kaikki kappaleet kirjoittanut Anthrax, ellei toisin mainittu.

#
#
#
#
#
#
#
#
#
#
#

**Japanin bonusraita**
#

## Kokoonpano
* Joey Belladonna – laulu
* Scott Ian – rytmikitara, soolokitara kappaleessa "Got the Time"
* Dan Spitz – soolokitara
* Frank Bello – basso
* Charlie Benante – rummut

## Arviot
* Allmusic: 

## Lähteet

## Aiheesta muualla
* 
*
Australianpelikaani

**Australianpelikaani** (*Pelecanus conspicillatus*) on suuri vesilintu, joka on levinnyt laajalti Australian rannikolle, Uuteen-Guineaan, Fidžille sekä Indonesian muutamiin osiin.

Australianpelikaani on keskikokoinen pelikaani. Se on pääosin valkoinen, sekä musta siivillä. Vaalea, vaaleanpunainen nokka on valtava, myös muihin pelikaaneihin verrattuna.

## Lähteet